**โครงการประกวดร้องเพลงพระราชนิพนธ์ ความฝันอันสูงสุด**

**1. หลักการและเหตุผล**

กองอำนวยการรักษาความมั่นคงในราชอาณาจักร (กอ.รมน. ภาค 3) ได้กำหนดยุทธศาสตร์เดินหน้าปฏิรูปประเทศไทย โดยใช้มิติทางวัฒนธรรมปลูกฝังค่านิยม 12 ประการ ผ่านการจัดกิจกรรมและโครงการต่างๆ โดยเฉพาะกิจกรรมด้านดนตรี ซึ่งทางกอ. รมน. ภาค 3 เล็งเห็นความสำคัญในการขับร้องบทเพลงเป็นสื่อ จึงกำหนดโครงการประกวดร้องเพลงพระราชนิพนธ์ ความฝันอันสูงสุดขึ้น ภายใต้แผนงานการปลูกฝังค่านิยม 12 ประการให้แก่เยาวชนไทย

ดังนั้น เพื่อเป็นการปลูกฝังจิตสำนึกให้แก่เยาวชนไทยในค่านิยมทั้ง 12 ประการ จึงได้จัดทำโครงการประกวดประกวดร้องเพลงพระราชนิพนธ์ ความฝันอันสูงสุด ประจำปี 2558 ขึ้น เพื่อให้เยาวชนรุ่นหลังได้มีส่วนร่วมในการอนุรักษ์ สร้างสรรค์และเผยแพร่บทเพลงพระราชนิพนธ์ในพระบาทสมเด็จพระเจ้าอยู่หัว ในการรักชาติ ศาสน์กษัตริย์ที่ทรงคุณค่า ผ่านเวทีการประกวดซึ่งเป็นพื้นที่สร้างสรรค์สำหรับเด็กและเยาวชน ต่อไป

**2. วัตถุประสงค์**

2.1 เพื่อส่งเสริมให้เยาวชนมีส่วนร่วมในการอนุรักษ์ สร้างสรรค์และเผยแพร่บทเพลงพระราชนิพนธ์ ความฝันอันสูงสุด

2.2 เพื่อให้เยาวชนและประชาชน เกิดจิตสำนึกในการรักชาติ รักสถาบันและสมานสามัคคีกันมากขึ้น จากการได้รับฟังบทเพลงพระราชนิพนธ์

2.3 เพื่อให้ดนตรีเป็นสื่อกลางในการสร้างจิตสำนึกที่ดีให้แก่เยาวชนไทย

**3. เป้าหมาย**

3.1 เยาวชนเข้าร่วมการประกวดร้องเพลงพระราชนิพนธ์ ความฝันอันสูงสุด ไม่น้อยกว่า 80% ของโรงเรียนในเขตพื้นที่

3.2 เผยแพร่ผลงานการประกวดสู่หน่วยงานและสาธารณชน

**4. วิธีดำเนินงาน**

4.1 เสนอโครงการเพื่อขออนุมัติ

4.2 ประกาศรับสมัคร

4.3 แต่งตั้งคณะกรรมการตัดสินการประกวด

4.4 ดำเนินการประกวดขับร้องเพลงพระราชนิพนธ์ ความฝันอันสูงสุด ประเภทขับร้องเดี่ยว 2 ระดับอายุ ได้แก่ 1) อายุตั้งแต่ 11-14 ปี ไม่จำกัดเพศ 2) อายุตั้งแต่ 15-18 ปี ไม่จำกัดเพศ

4.5 สรุปผล รายงานผลการประกวด

4.6 เผยแพร่ผลงานการประกวดในระดับจังหวัดไปยังหน่วยงานและสาธารณชน

**- 2 -**

**5. ระยะเวลาดำเนินการ** ปีการศึกษา 2558

**6. สถานที่ดำเนินการ** สถานศึกษา

**7. งบประมาณ** **-**

**8. รางวัล** : กำหนดเพิ่มเติม

**9. ผู้รับผิดชอบโครงการ : หน่วยทหารประจำพื้นที่ และ**ผู้บริหารสถานศึกษา

**10. การติดตามประเมินผล**

การติดตาม ตรวจสอบ การดำเนินงานตามแผนโดยใช้แบบสอบถามประเมินความพึงพอใจ และสรุปผล รายงานผลการดำเนินงานโครงการเป็นรูปเล่ม

**11. ผลที่คาดว่าจะได้รับ**

11.1 เยาวชนและประชาชน เกิดจิตสำนึกรักชาติ รักสถาบัน และสมัครสมานสามัคคีกันมากขึ้น ผ่านสื่อบทเพลงพระราชนิพนธ์ ความฝันอันสูงสุด

11.2 ศิลปะด้านการดนตรีเป็นสื่อสร้างความสุขให้แก่คนไทยและสาธารณชน

**หลักเกณฑ์การประกวดร้องเพลงรักชาติร่วมสมัย จังหวัดพิษณุโลก ประจำปี 2558**

**หลักเกณฑ์การประกวด**

**1. ประเภทของการประกวด**

ประเภทขับร้องเดี่ยว

**2. คุณสมบัติของผู้เข้าประกวด**

ผู้เข้าประกวดมี 2 ระดับ ไม่จำกัดเพศ

2.1 อายุ 11-14 ปี นับอายุตามปีเกิดสากล โดยไม่นับเดือนเกิด

2.2 อายุ 15-18 ปี นับอายุตามปีเกิดสากล โดยไม่นับเดือนเกิด

**3. เพลงที่ใช้ในการประกวด**

เพลงพระราชนิพนธ์ ความฝันอันสูงสุด

**4. เกณฑ์การตัดสิน**

4.1 คะแนนเต็ม 100 คะแนน แบ่งออกเป็น

1) ความถูกต้องของจังหวัดและทำนอง 30 คะแนน

2) เสียงร้อง 30 คะแนน

3) อักขระภาษา 20 คะแนน

4) การแสดงออก 10 คะแนน

5) การแต่งกาย 10 คะแนน

4.2 ผลการตัดสินของคณะกรรมการให้ถือเป็นที่สิ้นสุด

**5. รางวัล : กำหนดเพิ่มเติม**